# איחוד הצלה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הלוגו של איחוד הצלה

איחוד הצלה המכונה גם הצלה הינו גוף שמאגד את כונני מד"א מכל רחבי הארץ, ב"איחוד הצלה" חברים היום למעלה מאלף כוננים מתנדבים הפרוסים בכל רחבי הארץ. ארגון "הצלה" הינו גוף וולנטרי חברתי המאפשר לכונני מד"א הדתיים וחרדיים לשלב את הרפואה והצלת החיים עם ההלכה והפוסקים. ארגון "הצלה" פועל בהנחיית ובהוראות פוסקי הלכה ובשיתוף פעולה מלא עם "מגן דוד אדום בישראל".

## [עריכה] מהות הארגון ופעילותו

האופנועים החדשים של "איחוד הצלה"

כל איש "הצלה" הינו איש מד"א, ארגון "איחוד הצלה" דואג לאבזר את המתנדבים ולגבות את מד"א בציוד נוסף חדשני ומקצועי, מכשירי מירס ומערכות תקשורת נוספות כגון ביפר וציוד רפואי. ארגון "הצלה" דואג לקניית אופנועי חירום בכל רחבי הארץ, טיפול בהם והחזקתם, האופנוענים של "הצלה" זכו להציל חיי אדם רבים בזכות המהירות ויכולת הגישה לכל מקום. בארגון "הצלה" בכל רחבי הארץ ישנם כיום עשרות אופנועי חירום והצלה ואמבולנסים רבים המופעלים על ידי המתנדבים בכל ימות השנה וזוכים להציל חיים מידי יום בתאונות דרכים ומקרי חירום.

אצל מתנדבי מד"א "איחוד הצלה", הדקות הראשונות הם הדקות הקריטיות. מתנדבי מד"א "איחוד הצלה" הם אלו שניגשים בדקות הראשונות עד בואו של האמבולנס. המתנדבים יגשו לסייע תמיד, בכל שעות היממה, בכל ימות השנה בתאונות דרכים קשות, בפיגועי טרור מחרידים, בתינוקות שנחנקים ובמקרי החירום הרפואיים הרבים להם מוזעקים.

בנוסף לאבזור כונני מד"א הדתיים החברים בארגון מקיים "הצלה" פעילויות שונות בנושאי עזרה ראשונה, חילוץ ואיתור נעדרים:

- ארגון "איחוד הצלה" מתקין ערכות החייאה במקומות הומי אדם, כגון הכותל המערבי, קבר רחל ועוד.
- ארגון "איחוד הצלה" דואג לאיתור נעדרים ולהקמת חפ"ק חיפושים במקרי נעדרים.
- מתנדבי מד"א "איחוד הצלה" מסייעים למשטרה באיתור נעדרים.
- מתנדבי מד"א "איחוד הצלה" מאבטחים רפואית אירועים גדולים בציבור החרדי.

נכון לאוגוסט 2006, יו"ר הארגון הוא זאב קשש, תושב ירושלים.

## [עריכה] אידאולוגיה

בדומה לארגוני הצלה וסיוע רפואי אחרים שמקורם בציבור החרדי (בדומה לזק"א ויד שרה) ארגון הצלה פועל הן מטעמים הומניטריים והן מטעמי דת - מצוות קדושת החיים ביהדות, כנאמר: "כל המקיים נפש אחת מישראל כאילו קיים עולם מלא".

המוטו של הארגון הוא: "למען החיים". חברי הארגון אומרים שצמד מילים זה אומר הכל: למען החיים, וכל מה שמשתמע מכך!

בחודש נובמבר 2006, הודיעו ראשי "הצלה" כי בהתאם להשקפת עולמם יסרבו לסייע לצוותי מד"א לאבטח את "מצעד הגאווה".

| "חובשים חרדים, שהם מתנדבים לכל דבר, מסרבים לקחת חלק באבטחת האירוע ובכך לסייע למארגניו" |
-- ירח טוקר, דובר ארגון הגג "איחוד הצלה"

בתגובה אמר חבר מועצת עיריית ירושלים סער נתנאל (מרצ) "התנהגות הארגון המכונה 'הצלה' היא מזעזעת ומקוממת" לדבריו, "הם מדברים בשם הדת, אבל כנראה שכחו מה זה להיות יהודים ואת הכלל הבסיסי של אהבת לרעך כמוך".

## [עריכה] סניפי "איחוד הצלה" ברחבי הארץ

יחידת הכוננים של מד"א

- ירושלים
- בית שמש
- הר חומה
- ביתר עלית
- כפר חב"ד
- חדרה
- נתניה
- זכרון יעקב
- רמת גן
- תל אביב
- לוד

- בני ברק
- פתח תקוה
- גבעתיים
- גבעת שמואל
- חפץ חיים
- יסודות
- יד בנימין
- בית חלקיה
- בני ראם
- פתח תקוה
- באר יעקב

- ראש העין
- אלעד
- קרית אונו
- רמת השרון
- עמנואל
- אור יהודה
- מגדל העמק
- בית שאן
- רכסים
- חיפה
- אפרת וגוש עציון

- ערד
- נתיבות
- אשדוד
- אופקים
- קרית גת
- מודיעין עילית
- שוהם
- נוף איילון
- רמלה
- רחובות
- ברקת

- ראשון לציון
- בת ים
- טבריה
- צפת
- מירון
- חצור הגלילית
- ראש פינה
- מטולה
- שומרון
- כרמיאל
- יבניאל
- רעננה

## [עריכה] קישורים חיצוניים

- אתר ארגון "איחוד הצלה" באנגלית - אתר באנגלית מעודכן און ליין עם תמונות חדשות וידיעות בלעדיות.
- אתר פורום מד"א "איחוד הצלה"

מקור: http://he.wikipedia.org../../../%D7%90/%D7%99/%D7%97/%D7%90%D7%99%D7%97%D7%95%D7%93_%D7%94%D7%A6%D7%9C%D7%94.html

קטגוריות: ארגונים בישראל | מקצוע הרפואה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Svenska
- ייִדיש